Dewan Perundangan Hong Kong

Dewan Perundangan Kawasan Pentadbiran Khas Hong Kong (, ; disingkatkan kepada Legco) adalah badan perundangan unikameral Hong Kong yang ditadbir secara khusus dari Republik Rakyat China. Badan ini adalah sebuah lembaga yang dipilih secara semidemokratis yang terdiri dari 70 anggota, 35 yang dipilih secara langsung melalui lima konstituen geografi (GCS) di bawah sistem perwakilan berkadar dengan kaedah sisa terbesar dan kuota sederhana, sementara 30 lainnya dipilih secara tidak langsung melalui konstituen fungsional (FCS) berbasis pertukaran dengan pengundian yang terbatas. Di bawah paket reformasi konstitusi yang lolos pada tahun 2010, ada lima Dewan Daerah (Kedua) konstituen fungsional baru dicalonkan oleh Anggota Dewan Daerah dan dipilih oleh pemilih seluruh Hong Kong.

Dewan Perundangan pertama kali dibentuk pada tahun 1843 di bawah Piagam Koloni Hong Kong sebagai dewan penasihat kepada Gabenor Jajahan. Wewenang dan fungsi badan legislatif diperluas sepanjang sejarah. Dewasa ini, fungsi utama Dewan Perundangan ini adalah menetapkan, meminda atau menarik balik undang-undang; memeriksa dan menyetujui anggaran, percukaiaan dan perbelanjaan awam serta mengajukan pertanyaan terhadap pekerjaan pemerintah. Selain itu, Dewan Perundangan juga diberikan kuasa wewenang mengesahkan pengangkatan dan pemberhentian hakim dari Pengadilan Tingkat Kasasi dan Hakim Ketua Pengadilan Tinggi, serta untuk memecat jawatan Ketua Eksekutif Hong Kong.

Sebelum Hong Kong dirancang pengembaliannya pada tahun 1996, suatu Dewan Perundangan Sementara dibentuk oleh Pemerintah Republik Rakyat China sebagai perbandingan dengan badan legislatif kolonial terpilih tahun 1995; badan ini dimansuhkan setelah Pentadbiran Khas dibentuk tepat tanggal 1 Julai 1997.

 Sejarah 
Dewan ini dibentuk pada tahun 1843 sebagai badan legislatif kolonial di bawah kekuasaan British. Konstitusi pertama Hong Kong dibentuk melalui Surat Paten utusan Ratu Victoria (lihat Surat Paten Hong Kong) yang dikeluarkan pada tanggal 27 Jun 1843 dan berjudul Piagam Koloni Hong Kong, mengesahkan pembentukan Dewan Perundangan untuk memberikan nasihat kepada pemerintahan Gabenor Hong Kong. Dewan memiliki empat anggota rasmi termasuk Gabenor yang merupakan Presiden dan Anggota ketika pertama kali dibentuk. Surat Paten tahun 1888, yang menggantikan Piagam tahun 1843, menambahkan kata-kata penting "dan persetujuan" setelah kata-kata "dengan saran". Dewan Perundangan awalnya dibentuk sebagai badan penasihat kepada Gabenor, dan untuk sebagian besar waktu, terdiri atas setengah anggota rasmi, yang merupakan pejabat pemerintah yang duduk di Dewan, dan setengahnya lagi anggota tidak rasmi yang diangkat oleh Gabenor.

Setelah Deklarasi Bersama China-Britain ditandatangani pada tanggal 19 Disember 1984 (di mana United Kingdom bersetuju menyerahkan kedaulatan Hong Kong kepada Republik Rakyat China pada tanggal 1 Julai 1997), pemerintah Hong Kong memutuskan untuk memulai proses demokratisasi berdasarkan dokumen konsultatif, Buku Hijau : Pengembangan Lebih Lanjut dari Pemerintah Perwakilan di Hong Kong yang telah dirangka lebih awal pada tanggal 18 Julai tahun sama.

 Perwakilan 
Perwakilan politik yang memainkan peranan dalam melantik wakil perundangan di Hong Kong dibahagikan kepada dua jenis yang rasmi:

 Perwakilan geografi (geographical constituency, 地區直選) - terdiri daripada penghuni yang mengundi mengikut kawasan dibahagikan secara geografi.
 Perwakilan kefungsian atau bidang (functional constituency, 功能界別) - kelompok mewakili sesebuah bidang pekerjaan atau kepakaran turut termasuk badan korporat dan pertubuhan tertentu.

 Mengikut geografi 
Terdapat lima badan pewakil mengikut pembahagian geografi:Cap 542 s18 Establishment of geographical constituencies Legislative Council Ordinance

 Pulau Hong Kong (6 kerusi)
 Kowloon Barat (6 kerusi)
 Kowloon Timur (5 kerusi)
 New Territories Barat (9 kerusi)
 New Territories Timur (9 kerusi)

 Mengikut bidang 

Heung Yee Kuk (Majlis Pedalaman, 鄕議局)
Pertanian dan Perikanan
Insurans
Pengangkutan
Pendidikan
Perundangan
Perakaunan
Perubatan
Perkhidmatan Kesihatan
Kejuruteraan
Kejurubinaan, Pengkajian dan Perancangan
Buruh
Kebajikan Sosial
Hartanah dan Pembinaan
Pelancongan
Komersil I
Komersil II
Industri I
Industri II
Perdagangan
Perkhidmatan Dagangan
Sukan, Seni, Budaya dan Penerbitan
Import dan Eksport
Tekstil dan Pakaian
Borong Runcit
Teknologi Maklumat
Katering
Majlis Daerah I (District Council, 區議會)
Majlis Daerah II

 Keanggotaan 
Perangkaan terkini diberikan setakat 22 Disember 2018:
PartiBil. wakil diundiBil. wakil terkiniDemocratic Alliance for the Betterment and Progress of Hong Kong1213Business and Professionals Alliance for Hong Kong78Hong Kong Federation of Trade Unions55Parti Liberal44New People's Party32Federation of Hong Kong and Kowloon Labour Unions11New Century Forum11Roundtable01Bebas78Keseluruhan dalam pihak menyokong Beijing4043Parti Demokratik Hong Kong77Civic Party65Professional Commons22People Power11League of Social Democrats10Parti Buruh11Demosistō10Neighbourhood and Worker's Service Centre11Hong Kong Professional Teachers' Union11HK First01Neo Democrats01Bebas54Keseluruhan dalam pihak menyokong demokrasi2624Civic Passion11Youngspiration20Keseluruhan dalam pihak menyokong lokalisme31Bebas berkecuali11Kosong01Total7069

 Nota 

 Rujukan 

 Pautan luar 
 Laman web rasmi dewan
 Electoral Affairs Commission

Kategori:Politik di Hong Kong